cyanic-selkie/wikianc huggingface dataset:
Anton Kotonen
Hallitusmuoto
Kotonen tunnettiin taitavana ja varsinkin teknisesti lahjakkaana lainvalmistelijana ja hän ansioitui lakikielen kehittämisessä. Hänen taitojaan hyödynnettiin useissa komiteoissa, joista merkittävin oli vuoden 1917 hallitusmuotokomitea. Keväällä 1917 Tokoin senaatti oli asettanut yksitoistahenkisen komitean valmistelemaan Suomelle uutta hallitusmuotoa, koska keisarin valta oli kukistunut helmikuun vallankumouksessa ja Suomen valtiollinen asema haluttiin sortovuosien jälkeen vakiinnuttaa. Kesän kuumuus sai komitean ydinjoukon hakeutumaan pois Helsingistä. Tällöin vapaaherra R. A. Wrede kutsui luokseen Wredebyhyn kaksi muuta komitean keskeistä jäsentä, ensin sen puheenjohtajan K. J. Ståhlbergin ja sitten myös SDP:tä edustaneen Kotosen. He ryhtyivät työskentelemään elokuussa. Kotosen kerrotaan joutuneet pitämään paljon seuraa vapaaherratar Wredelle, koska kaksi muuta ryhmän jäsentä antautuivat pitkiin filosofisiin pohdintoihin, jotka pitkästyttivät Kotosta. Kolmen miehen ryhmä hahmotteli hallitusmuotoesityksen pääkohdat, joiden pohjalta komitea muokkasi syyskuussa varsinaisen mietinnön.
Sauninjärvi
Virkistys
Vuonna 1992 järvelle asetettiin veneiden kulkunopeudelle katto, joka on 10 kilometriä tunnissa.
Yrjö Kilpinen (sotilas)
Yrjö Kilpinen (31. heinäkuuta 1904 Karjalohja – 1. huhtikuuta 1983 Karjalohja) oli Mannerheim-ristin ritari numero 59. Ryhmänjohtajana Jalkaväkirykmentti 13:ssa palvellut alikersantti Kilpinen nimitettiin Mannerheim-ristin ritariksi 15. toukokuuta 1942. Kilpinen oli siviiliammatiltaan puuseppä, ja hän toimi sotien jälkeen alan yrittäjänä.
Wieden
Wieden on Itävallan pääkaupungin Wienin 4. kaupunginosa (Gemeindebezirk). Se sijaitsee etelään Innere Stadtista eli 1. kaupunginosasta ja Mariahilfistä eli 6. kaupunginosasta. Idässä Wiedeniä rajaa Landstraße eli 3. kaupunginosa, ja lännessä puolestaan Margareten eli 5. kaupunginosa.
Historia
Varhaisin tunnettu maininta Wiedenistä löytyy vuodelta 1137 peräisin olevasta historiallisesta lähteestä. Se onkin vanhin Wienin Vorstadt eli vanhin niistä entisistä kunnista, jotka sijaitsivat kaupunginmuurien sisäpuolella. Pyhän saksalais-roomalaisen keisarikunnan hallitsijan Ferdinand II:n aikana Wiedeniin valmistui kuninkaallinen kesäresidenssi, jonka useiden laajennusten jälkeen keisarinna Maria Teresia myi Jesuiitoille.
Staphyliniformia
Staphyliniformia on kovakuoriaisten (Coleoptera) Polyphaga-alalahkon osalahko.
Ayrton Senna
Ayrton Senna da Silva (21. maaliskuuta 1960 São Paulo, São Paulo, Brasilia – 1. toukokuuta 1994 Imola, Italia) oli brasilialainen kilpa-autoilija, joka voitti F1-sarjan mestaruuden kolmesti urallaan. Hän kuoli San Marinon Grand Prix'ssä onnettomuudessa saamiinsa vammoihin vuonna 1994. Monet uskolliset kannattajat pitävät Sennaa yhä kaikkein parhaimpana kuljettajana. Myös monet F1-kuljettajat arvostavat Sennan kaikkien aikojen parhaimmaksi kuljettajaksi. Hän ajoi urallaan kolmanneksi eniten paalupaikkoja F1-sarjassa. Tässä tilastossa hänen edellään ovat vain Michael Schumacher ja Lewis Hamilton. Senna on voittanut urallaan eniten kilpailuja ei-eurooppalaisista kuljettajista. Senna oli kausia 1984 ja 1994 lukuun ottamatta joka vuosi neljän parhaan joukossa MM-pisteissä.
1988
Kaudeksi 1988 Senna siirtyi ajamaan McLarenille. Hän onnistui tekemään sopimuksen tallin kanssa luotuaan suhteet Hondaan, McLarenin uuteen moottorivalmistajaan, jo aiemmalla kaudella vielä ajaessaan samoja Hondan V6-turbomoottoreita käyttävällä Lotuksella. Senna sai tallikaverikseen ranskalaisen Alain Prostin, joka oli jo voittanut maailmanmestaruuden, ja heistä muotoutui seuraavien viiden vuoden aikana yksi Formuloiden tunnetuimmista taistelupareista. .
1993
Vuoden 1993 Portugalin GP oli monessakin mielessä historiallinen kilpailu. Sen lisäksi että Prost varmisti mestaruutensa ja ilmoitti lopettamisestaan kauden päätteeksi, paljasti Senna tehneensä sopimuksen Williamsin kanssa kaudesta 1994. Samainen kisa oli myös kauden alun Mclarenin testikuljettajana toimineen Mika Häkkisen ensimmäinen kilpailu uuden tallinsa väreissä Ayrton Sennan rinnalla. Aika-ajoissa Häkkinen onnistui lyömään Sennan, joka ei ollut hävinnyt tallikaverilleen aika-ajoissa sitten vuoden 1990 Phoenixin osakilpailun Gerhard Bergerin kukistaessa hänet.
1994
Kaudella 1994 Senna oletti pääsevänsä ajamaan parasta autoa, olihan Williams ollut sarjan paras auto jo kauden 91 puolivälistä lähtien. Tätä tuki myös tilastotieto, että Prost, Senna ja Damon Hill olivat voittaneet yhtä lukuun ottamatta kaikki kilpailut kaudella 1993. Senna lähti kauteen ennakkosuosikkina, mutta heti ensimmäisten testien jälkeen hän valitti auton käyttäytyvän epäjohdonmukaisesti. Vikuroivasta autosta huolimatta Senna ajoi paalupaikat kauden kolmessa ensimmäisessä kilpailussa, mutta ei päässyt kertaakaan maaliin saakka.
Kuolema
Sennan kuolema kosketti monia autourheilun ystäviä, etenkin hänen kotimaassaan Brasiliassa, jossa hän on vieläkin kautta aikain arvostetuin F1-persoona.
Yksityiselämä ja persoonallisuus
Ayrton Sennasta valmistui vuonna 2010 Asif Kapadian ohjaama dokumenttielokuva Senna, joka palkittiin Sundancen, Adelaiden ja Los Angelesin elokuvajuhlilla 2011. Dokumentti ei rajoitu ainoastaan Grand Prix -ratojen tapahtumiin, vaan kertoo myös Sennan todellisesta, monille etäiseksi ja vieraaksi jääneestä sielunelämästä. Elokuvassa on käytetty paljon ennennäkemätöntä kuvamateriaalia.
Daniel Grando (jääkiekkoilija)
Daniel Grando (s. 20. kesäkuuta 1948 Sallanches) on ranskalainen jääkiekkoilija, jonka pelipaikka oli hyökkääjä. Hän pelasi Ranskan pääsarjassa kahdentoista kauden ajan. Brûleurs de Loups de Grenoblea edustaessaan Grando pelasi 28 ottelua tehopistein 11+12=23 kaudella 1980–1981 ja 18 ottelua tehopistein 5+11=16 kaudella 1981–1982. Grando kuului myös Ranskan joukkueeseen Grenoblen talviolympialaisissa 1968.
Joseph Bodin de Boismortier
Boismortier sävelsi viisi oopperaa. Daphné (1748) on julkaisematon lyyrinen tragedia, Les quatre parties du monde (“Neljä maanosaa”, 1752) baletti. Muita Boismortier’n baletteja ovat Les voyages de l’amour op. 60 (”Rakkauden tiet”, 1736) ja Don Quichote chez la Duchesse op. 97 (”Don Quijote kreivittären tykönä”, Favart, 1743).
Marjatta Okko
Okko syntyi tykistöupseeri Olavi Syväsen ja Elisabeth (Liisa) Sténin perheeseen Helsingissä. Perhe muutti Jyväskylään 1930-luvulla ja Okko tuli ylioppilaaksi Jyväskylän lyseosta 1943. Lääketiedettä alkujaan opiskelemaan pyrkinyt Okko luki geologiaa ja minerologiaa, filosofian kandidaatiksi hän valmistui Helsingin yliopistosta 1953. Okko toimi jo opiskeluaikanaan yliopiston geologian laitoksen kirjastonhoitajana, vuodesta 1953 hän oli Geologisen tutkimuslaitoksen kirjastonhoitaja. Geologi-lehden päätoimittaja Okko oli 1954–1955. Vuonna 1955 ja 1956 hän oli ASLA-Fulbright-stipendiaatti Coloradon yliopistossa Denverissä ja suoritti siellä Master of Arts -tutkinnon. Filosofian lisensiaatti Okosta tuli 1959, tohtoriksi hän väitteli 1962.
Great Bendin rautatieasema
Great Bendin rautatieasema on rautatieliikennepaikka Kansas and Oklahoma Railroadin hallinnoimalla tavaraliikenteen käytössä olevalla rataosalla Great Bendin kaupungissa Kansasissa, Yhdysvalloissa. Liikennepaikka on risteysasema, jossa rataosuus Hutchinsonista Garfieldiin risteää Great Bendin ja Scott Cityn välisen rataosan kanssa.
Selim Lemström
Lemström tutki myös sitä voitaisiinko sähkövirran avulla edistää viljelykasvien kehitystä ja suurentaa satoja. Tutkimusretkillään Huippuvuorilla, Pohjois-Norjassa ja Suomen Lapissa hän oli havainnut että kasvillisuus oli paikoitellen erittäin rehevää ja sadot suhteellisen suuria jos ne säästyivät hallalta. Lemström arveli että ilmakehän sähkövirtaukset aikaansaivat tämän koska muuten kasvukausi oli lyhyt ja maaperä karua. Hän teki vuosina 1885–1886 kokeita sekä laboratoriossa että ulkona luonnossa eri viljelyskasveilla ja päätteli että sähkökäsittely lisäisi satoa, lyhentäisi tuleentumisaikaa ja parantaisi jopa sadon laatua.
Lemström myös popularisoi tiedettä. Hänen revontulia käsittelevä teoksensa Om polarljuset eller norrskenet oli aikoinaan hyvin suosittu.
Kildaren kreivikunta
Kildaren kreivikunta on Irlannin kreivikunta maan itäosassa pääkaupunki Dublinin lounaispuolella. Sen rajanaapureita ovat Dublinin, Wicklow’n, Carlow’n, Laoisin, Offalyn, Westmeathin ja Meathin kreivikunnat. Siellä on 222 130 asukasta (vuonna 2016) ja sen pinta-ala on 1 693,25 neliökilometriä. Se on saanut nimensä Kildaren kaupungilta.
Louis Théodore Gouvy
Gouvy sai muodollista koulutusta Metzissä ennen lähtöään Pariisiin vuonna 1836 lakiopintoja varten. Hän ei harrastanut musiikkia lapsena, mutta aloitti Pariisissa pianotunneilla käymisen. Opettajana toimi pianovirtuoosi Édouard Billard, joka oli aikoinaan opiskellut Henri Herzin johdolla. Vuonna 1839 Gouvy päätti suuntautua kokonaan musiikin alalle. Hän sai yksityistä musiikin teorian opetusta Antoine Elwartilta ja pääsi vuonna 1841 Pierre-Joseph-Guillaume Zimmermanin piano-oppilaaksi. Hän vietti myös useita kuukausia Berliinissä, jossa kustansi itse sävellyksiään. Täydennettyään opintojaan kapellimestari, säveltäjä Carl Friedrich Rungenhagenin johdolla Gouvy vietti vuodet 1844–1845 Italiassa, jossa valmistui hänen ensimmäinen sinfoniansa. Teos kantaesitettiin vuosi myöhemmin Pariisissa.
Itsenäisten valtioiden yhteisön rauhanturvajoukot
Itsenäisten valtioiden yhteisön rauhanturvajoukot ovat Itsenäisten valtioiden yhteisön jäsenvaltioiden järjestämiä rauhanturvajoukkoja, jotka perustettiin 1994 turvaamaan rauhaa. Joukot voivat toimia Naton tapaan myös Yhdistyneiden kansakuntien turvallisuusneuvoston mandaatilla. Käytännössä rauhanturvajoukot ovat Venäjän federaation asevoimien lähettämiä joukkoja.
Elli Aaltonen
Työura
Vuosina 2007–2009 Aaltonen oli sosiaaliturvan kokonaisuudistusta valmistelleen Sata-komitean jäsen ja toimi vuosina 2008–2009 Sosiaali- ja terveydenhuollon tuotevalvontakeskuksen ja Terveydenhuollon oikeusturvakeskuksen yhdistämisprojektin erityisasiantuntijana. Vuonna 2009 Aaltonen johti Itä-Suomen aluehallintovirastoa valmistelevaa työryhmää. Hän on ollut vuodesta 2008 Kansaneläkelaitoksen hallituksen jäsen. Aaltonen istui kahdeksan vuotta Kelan hallituksessa keskustan mandaatilla. Vuosina 2008–2013 Aaltonen oli Kelan hallituksen varapuheenjohtaja. Vuodesta 2013 hän on ollut Vanhustyön keskusliiton hallituksen puheenjohtaja. Keväällä 2015 Aaltonen oli mukana Sipilän hallituksen hyvinvointityöryhmässä, joka käsitteli hyvinvointipalveluja ja sosiaaliturvaa.
Philip Schuyler
thumb|Philip Schuyler Philip John Schuyler (11. marraskuuta 1733 Albany, New York – 18. marraskuuta 1804 Albany, New York) oli yhdysvaltalainen kenraali, joka toimi komentajana Yhdysvaltain vapaussodassa. Hän oli mukana myös politiikassa.
Elli Aaltonen
Työura
Aaltonen nimitettiin Itä-Suomen aluehallintoviraston ylijohtajaksi vuoden 2010 alusta lähtien. Hänet valittiin jatkokaudelle vuonna 2014.
Kelan pääjohtajaksi
Aaltonen jäi itse eläkkeelle joulukuussa 2019, ja hänen seuraajanaan Kelan pääjohtajana aloitti Outi Antila.
Kritiikki
Vaikka Kela sai oikeusasiamiehen huomautuksen, se on jatkanut lainvastaisten käytäntöjen toteuttamista Aaltosen johtaessa laitosta. Esimerkkinä voidaan mainita Kelan käytäntö, jossa asiakkailta karsitaan lääkkeitä, jotka Kelan asiantuntijaryhmä arvioi tarpeettomaksi (esim. ADHD-lääkitys, unilääkkeet ja rauhoittavat).
Valter Nordgren
John Valter Voldemar Nordgren (29. lokakuuta 1899 Viipuri – 26. toukokuuta 1968 Helsinki) oli suomalainen eversti ja Mannerheim-ristin ritari numero 60. Jalkaväkirykmentti 4:n komentajana toiminut everstiluutnantti Nordgren nimitettiin Mannerheim-ristin ritariksi 15. toukokuuta 1942. Nimityksessä viitataan muun muassa Itä-Karjalan ja Karhumäen valtauksen taisteluihin. Siviilissä Nordgren työskenteli Tikkurilan väritehtailla johtajana vuosina 1950–1957 sekä yrityksen toimitusjohtajana vuosina 1957–1964.
Sotilasura
Talvisodan aikana Nordgren palveli päämajan taktillisessa toimistossa toimistoupseerina ja toimistopäällikkönä. Välirauhan aikana hän sijaisti JR 13:n komentajana sekä toimi 4. prikaatissa pataljoonankomentajana 1940–1941. Jatkosodan sytyttyä Nordgren sai komentoonsa Jalkaväkirykmentti 4:n ajalle 21. kesäkuuta 1941 – 1. maaliskuuta 1943. VI armeijakunnan esikuntapäällikkönä hän työskenteli 1943–1944. Jääkäriprikaatia Nordgren komensi 16. elokuuta 1944 – 30. marraskuuta 1944. Sodan jälkeen hän toimi JR 9:n komentajana 1944–1946 ja erosi vakinaisesta palveluksesta 25. heinäkuuta 1946.
Aimeric de Peguilhan
De Peguilhan syntyi Peguilhanissa. Hänen isänsä oli kauppias. De Peguilhan vietti elämästään noin kymmenen vuotta Italiassa.
Flashpoint (albumi)
Eric Clapton vierailee albumilla soittaen kitaraa kappaleessa ”Little Red Rooster”.
AltaVista
AltaVista määriteltiin yhdeksi Yahoon kahdesta lakkautettavasta palvelusta. Se suljettiin 8. heinäkuuta 2013.
Daniel Grando
Daniel Grando voi tarkoittaa seuraavia henkilöitä:
Panorama (Suburban Triben albumi)
Panorama on Suburban Triben kolmas studioalbumi, joka julkaistiin vuonna 1997 levymerkillä Zen Garden Records.
26. lokakuuta
26. lokakuuta on gregoriaanisen kalenterin mukaan vuoden 299. päivä (300. päivä karkausvuonna). Vuodesta on jäljellä 66 päivää.
Kuroda-klaani
Kuroda-klaani oli japanilainen daimiosuku, jonka läänityksenä oli Chikuzenin provinssi nykyisessä Fukuokan prefektuurissa, Kyūshūlla. Klaanin feodaaliajalla hallitsema Fukuokan linna on lähellä Hakatan lahtea, ja se tunnettiin silloin nimellä Maizuru-jō (Tanssivan kurjen linna) tai Tsuru-jō (Kurkien linna).
Antti Wirman
Wirman opiskeli kitaransoittoa Espoon pop- ja jazzopisto Ebelissä. Hän soitti vuodesta 1997 lähtien perustamassaan Wisard-yhtyeessä, joka vaihtoi vuonna 2001 nimekseen Craydawn. Craydawnin ohella hän soittaa myös Battagiassa, ja kesällä 2005 hän esiintyi cover-yhtye Metal Heartissa, joka soitti 1980-luvun metalliklassikoita. Vuoden 2008 alussa Wirman liittyi The Scourger -yhtyeeseen.
Juri Vikulin
Saavutukset
Seurajoukkueissa
Santeri Alatalo
Seuraura
Kaudella 2009–2010 Alatalo pelasi yhteensä kymmenen Mestis-ottelua lainalla Savonlinnan Pallokerhossa sekä alle 20-vuotiaiden maajoukkueessa. SM-liigassa hän pelasi kauden aikana kolmen runkosarjaottelun verran tehden niissä liigauransa avausmaalin, joka syntyi 18. maaliskuuta 2010 vieraissa Tampereen Ilvestä vastaan. Alatalon osuma jäi HPK:n 2–4-voittoon päättyneen ottelun ratkaisumaaliksi. Hänet palkittiin ottelun Ilta-Sanomien kahden tähden tähtipelaajana. Alatalo pelasi SM-liigassa myös yhden pudotuspeliottelun, joka oikeutti hänet voittamaan kauden päätteeksi SM-hopeaa. Suurimman osan kahdesta ensimmäisestä HPK:n liigaringissä vietetyistä kausistaan Alatalo pelasi kuitenkin joukkueen A-nuorissa.
Teheran
Teheran (persiaksi: تهران, Tehrān) on Iranin pääkaupunki ja Teheranin provinssin hallinnollinen keskus. Se on Etu-Aasian suurin kaupunki: sen väkiluku oli 8,15 miljoonaa vuonna 2011. Koko Teheranin provinssissa asui tällöin 12,18 miljoonaa ihmistä, joista oli eri kaupunkialueilla asuvia 11,31 miljoonaa.
Särkyneille
Särkyneille on Laulu-Miesten vuonna 2003 julkaisema, kuoron hengellistä ohjelmistoa sisältävä tallenne. Kuoroa johtaa tallenteella sen taiteellinen johtaja, professori Matti Hyökki.
Yrjö Sirola
Uran alku
Sirola kävi Viipurin klassillisen lyseon, jonka rehtorina toiminut nuorsuomalainen poliitikko J. A. Lyly rohkaisi häntä kiinnostumaan yhteiskunnallisista kysymyksistä. Sirola kirjoitti ylioppilaaksi vuonna 1896, mutta joutui keskeyttämään yliopisto-opintonsa velkojen vuoksi ja valmistui kansakoulunopettajaksi Rauman seminaarista 1902. Hän ehti toimia vuoden opettajana Hattulassa ennen siirtymistään nuorsuomalaisen Kotkan Sanomien toimittajaksi. Sen lakattua pian ilmestymästä hän pääsi vuonna 1904 toimitussihteeriksi Tampereella ilmestyneeseen sosialidemokraattiseen Kansan Lehteen.
Ura Neuvosto-Venäjällä
Sirola oli mukana perustamassa Suomen Kommunistista Puoluetta Moskovassa elokuussa 1918. Hän oli SKP:n alkuaikoina sen nimellinen puheenjohtaja, ja Otto Wille Kuusisen ohella toinen puolueen ”sieluista” kuolemaansa asti. Puolueen sisäisissä valtakamppailuissa hän oli loppuun asti Kuusisen tukija ensin Eino Rahjan ja sittemmin myös puolueen puheenjohtajan Kullervo Mannerin jyrkempää linjaa vastaan. Vuosina 1922–1926 Sirola työskenteli Leningradissa Lännen vähemmistökansallisuuksien yliopiston opettajana, lukuvuoden 1925–1926 myös sen rehtorina.
Kaunotar ja hirviö – Bellen lumottu maailma
Alkuperäinen vuonna 1998 julkaistu versio sisältää tarinat "The Perfect Word", "Fifi's Folly" ja "The Broken Wing". Vuonna 2003 julkaistussa erikoisversiossa on lisänä neljäs tarina, "Mrs. Potts's Party".
Julkaisu
Kaunotar ja hirviö – Bellen lumottu maailma julkaistiin suoraan videolle 16. helmikuuta 1998. Video julkaistiin Walt Disney Home Video Presents nimen alla kuten muutkin sen aikaiset animaatioelokuvat.
Kimmo Kykkänen
Kimmo Kykkänen on suomalainen mäkihyppyvalmentaja. Hän on Lahden Hiihtoseuran mäkivalmentaja ja Suomen Hiihtoliiton naisten mäkihyppyryhmän valmentaja. Kykkänen on myös ensimmäisen suomalaisen aikuisten arvokilpailuihin osallistuneen naismäkihyppääjän Julia Kykkäsen isä.
Nathan Ellington
Nathan aloitti uransa amatöörijoukkue Walton & Hershamissa, josta hän siirtyi myöhemmin Bristol Roversiin. Wigan osti hänet helmikuussa 2003 1,2 miljoonalla punnalla. Wiganissa hän voitti kaudella 2004–2005 mestaruussarjan maalikuninkuuden 24 osumalla. Hän siirtyi elokuussa 2005 kolmella miljoonalla punnalla West Bromwichiin.
Olympia-Skistadion
Kesämäkiennätyksen kehittyminen
Kesämäkiennätyksen 140,5 metriä ovat hypänneet Jurij Tepeš ja Lukáš Hlava.
Mäkiennätyksen kehittyminen (miehet)
Mäkiennätyksen 89,0 metriä on hypännyt Antonín Hájek.
Kadonneen aarteen metsästäjät
Näyttelijöiden valinta
Indianan tyttöystävän Marion Ravenwoodin roolia varten haastateltiin monia näyttelijättäriä, kuten Barbara Hersheyta, Debra Wingeria ja Sean Youngia. Rooliin lopulta valitun Karen Allenin annettiin omaa koe-esiintymistään varten nähdä käsikirjoituksesta ainoastaan hänen ja Indianan ensimmäinen kohtaaminen kapakassa. Hän suoritti koe-esiintymisensä John Shean kanssa, joka haki Indianan rooliin. Testikuvauksensa Allen näytteli Tim Mathesonin kanssa.
Musiikki
thumb|225px|[[John Williams (säveltäjä)|John Williams tekemässä musiikkia elokuvaan.]] Säveltäjä John Williams oli aiemmin tehnyt musiikin yhtä lukuun ottamatta kaikkiin Spielbergin ohjaamiin pitkiin elokuviin ja säveltänyt musiikin Lucasin Tähtien sota -elokuviin. Spielberg on korostanut Williamsin musiikin merkitystä sanoessaan myöhemmin, että Kadonneen aarteen metsästäjistä piti alusta alkaen tulla elokuva, jossa olisi seikkailua, maailman ympäri matkaamista ja hienoa John Williamsin musiikkia. Williams otti elokuvan musiikkiin vaikutteita vanhoista Warner Bros:in elokuvista ja sävelsi kappaleet omien sanojensa mukaan kieli poskessa. Indiana Jonesin teemamusiikki syntyi parissa viikossa Williamsin lisätessä silloin tällöin uuden nuotin. Hän soitti Spielbergille pari kehittämäänsä osaa teemasta, jolloin tämä kysyi, miksei Williams yhdistäisi niitä.
Vaikutus
Vuonna 1981 Kadonneen aarteen metsästäjät innosti 12-vuotiaat Eric Zalan, Chris Strompolosin ja Jayson Lambin kuvaamaan elokuvasta oman versionsa, joka valmistui vuonna 1988. Elokuva kuvattiin noin 5 000 dollarin budjetilla, ja se noudatti esikuvaansa tarkasti. Elokuva saavutti yllättäen suosiota, kun Harry Knowles otti sen mukaan Butt-Numb-A-Thon-elokuvafestivaaleille. Tekijät lahjoittivat kaikki elokuvasta saamansa voitot hyväntekeväisyyteen. Alkuperäisen elokuvan tekijätkin päättivät katsoa tekijänoikeusrikkomusta läpi sormien, ja uuden version tekijät saivat kutsun niin Lucasin Skywalker Ranchille kuin Spielbergin omistamalle Amblin-studioillekin.
Tampere–Pori-rata
Radan kulku ja asemat
Pääosa radalla olleista pienistä liikennepaikoista poistettiin käytöstä Porin ja Kokemäen välillä 1960–1970-lukujen aikana sekä myöhemmin 1980-luvun loppuun mennessä myös Kokemäen ja Tampereen välillä. Alkuperäiset asemarakennukset ovat yhä käytössä Nokialla, Karkussa ja Vammalassa, lisäksi niitä on käytöstä poistettuina edelleen Siurossa, Kiikassa ja Nakkilassa. Hyvin monta radan varren alkuperäistä asemarakennusta tuhoutui sisällissodan aikana keväällä 1918. Tuolloin räjäytettiin myös Siuronkosken rautatiesilta silloisten Suoniemen ja Pohjois-Pirkkalan rajalla sekä Pahakosken rautatiesilta Kokemäellä. Porin rautatieasema siirrettiin puolitoista kilometriä alkuperäiseltä paikaltaan kaakkoon Pori–Haapamäki-radan rakentamisen yhteydessä 1930-luvulla.
Rajiv Gandhi
Rajiv Gandhin kuoleman jälkeen Kongressipuolue palasi valtaan vuoden 1991 vaaleissa. Vuonna 1998 Intian oikeuslaitos tuomitsi 26 tamilisissiä salaliitosta Gandhin murhassa. Syytteet Gandhia vastaan Bofors-jutussa hylättiin 2004.
Kastanjat
Kastanjat ovat saaneet nimensä Kreikan Thessaliassa sijaitsevasta Kastanian kaupungista.
Pyhä käsikranaatti
Käyttöohje
Elokuvan mukaan Pyhän käsikranaatin käyttöohjeet löytyvät kuvitteellisesta Varustelujen kirjasta (Book of Armaments), luvusta 2, jakeista 9–21.
Disulfiraami
Sivu- ja yhteisvaikutukset
Sivuvaikutustaajuus on arvioiden mukaan 1/200–2 000 hoitovuotta kohden. Yleisiä ovat uneliaisuus, väsymys, päänsärky, pahanhajuinen hengitys, makuaistin häiriöt sekä ripuli, pahoinvointi ja vatsakivut. Lääke voi vaikuttaa ajokykyyn, mutta tämä on harvinaista. Disulfiraamin yliannostusoireita ovat pahoinvointi ja väsymys. Vakavia yliannostusoireita, kuten koordinaatiovaikeuksia, kangertelevaa puhetta ja hapuilua, voi ilmetä päiviä tai jopa viikkoja yliannoksen ottamisesta, mikä johtuu valmisteen pitkävaikutteisuudesta. Samaan tapaan vaikuttavaa kalsiumkarbimidia pidetään turvallisempana, koska sen vaikutus alkaa nopeasti ja kestää vain 12–24 tuntia.
Disulfiraami voi aiheuttaa maksaentsyymiarvojen nousua ja ikterusta. Siksi lääkekuurin aikana ja sitä ennen seurataan säännöllisesti maksa- ja veriarvoja (bilirubiini). Hyvin harvinaisina tapauksina on ilmennyt vakavia maksavaurioita. Noin 34 % sivuvaikutuksia saavista saa hepatiitin kaltaisen taudinkuvan, joka ei jää krooniseksi käytön lopettamisen jälkeen, mutta harvinaisina tapauksina voi johtaa kuolemaan.
Relander (suku)
Relander on suomalainen suku, johon on kuulunut useita tieteen, politiikan ja talouselämän vaikuttajia. Suomessa on ollut muitakin Relander-nimisiä sukuja, joilla ei ole todennettua yhteyttä tähän Hirvensalmelta lähtöisin olevaan sukuun. Suvun ensimmäinen tunnettu jäsen on vuonna 1690 Hirvensalmen lukkarina mainittu Anders Relander. Suvussa kulkeneen perimätiedon mukaan Anders Relander olisi alkujaan ollut lähtöisin Saksan Pommerista. Hänen neljästä pojastaan – Jöran, Anders, Isak ja Gustav – saivat alkunsa suvun neljä päähaaraa. Lukkarin toimen peri perheen vanhin poika, ensimmäisen päähaaran kantaisä Jöran Relander (k. 1729). Kaikkiaan Anders Relanderin jälkeläiset toimivat Hirvensalmen lukkareina neljän sukupolven ja yli 150 vuoden ajan. Suvun liki kaikki merkkihenkilöt kuuluvat Jöran Andersinpojasta polveutuvaan laajimpaan sukuhaaraan, mutta myös muun muassa kolmannesta päähaarasta, Iisakin sukuhaarasta, löytyy merkkihenkilöitä (Jari Valkonen ja Seppo Yläsaari).
Jäseniä
Äitinsä puolelta sukuun kuuluu muun muassa kasvipatologian professori Jari Valkonen (s. 1964).
Videonpakkauksen kuvatyypit
Johdanto
750px|center
Henrik VIII
Henrik VIII (28. kesäkuuta 1491 – 28. tammikuuta 1547) oli Englannin kuningas ja Irlannin hallitsija (myöhemmin kuningas) vuosina 1509–1547. Hän oli Tudor-suvun toinen monarkki ja seurasi valtaistuimelle isäänsä Henrik VII:tä.
Lapsuus ja nuoruus
Henrik syntyi Greenwichissä Placentian palatsissa (myöhempi nimi Greenwichin palatsi) Henrik VII:n ja Yorkin Elisabetin kolmantena lapsena ja toisena poikana. Äidin puolelta hänen isovanhempansa olivat kuningas Edvard IV ja Elisabet Woodville. Edvard IV polveutui Edvard III:n toisesta pojasta Lionelista ja neljännestä pojasta Edmundista.
Valtakausi
Vuonna 1540 Henrik nai Anna Kleveläisen. Henrik oli kuitenkin pettynyt Annan ulkomuotoon ja olemukseen, joten Henrik erosi tästä jo samana vuonna.
Vuonna 1543 Henrik VIII meni naimisiin Katariina Parrin kanssa. Avioliitto päättyi 1547 Henrikin kuolemaan.
A. B. Yehoshua
Elämänvaiheet
Yehoshua syntyi viidennen polven jerusalemilaiseen sefardijuutalaiseen perheeseen. Hänen isänsä Yakov oli tunnettu orientalisti ja Jerusalemin historian tutkija. Yehoshua suoritti asevelvollisuutensa laskuvarjojääkärinä ja otti osaa sotaan vuoden 1956 Suezin kriisin aikana. Hän opiskeli kirjallisuutta ja filosofiaa Jerusalemin heprealaisessa yliopistossa ja toimi vuodesta 1975 Haifan yliopistossa vertailevan kirjallisuustieteen ja heprealaisen kirjallisuuden professorina.
Helmikardinaaliahven
Käyttäytyminen ja lisääntyminen
Helmikardinaaliahven syö lihapitoista ruokaa. Luonnossa sen ruokavalioon kuuluu eläinplankton ja pienet saaliseläimet 0,1 millimetrin mittaisista planktonöttiäisistä aina puolitoistasenttisiin pikkukaloihin. Luonnossa eläneiden yksilöiden ravinnosta analysoitiin lähes 80 prosenttia hankajalkaisia.
Aino Kontula
Kontula on kirjoittanut myös puolifiktiivisen kirjan Herra Rehtori (Ajatus 2009) Vaisaaren koulun pitkäaikaisesta, voimakastahtoisesta rehtorista Antti Tuomisesta, joka piti yläastelaisia tiukassa otteessaan 1970-luvulta alkaen.
Opettajan selviytymisoppi – Vinkkejä vanhemmille (2010) on Kontulan ensimmäinen tietokirja.
Joel Prpic
Muuta
Kanadassa syntyneellä ja kiekko-oppinsa saaneen Prpicin isoisä on kroatialainen. Joel itse sai Kroatian passin vuonna 2009 ja liittyi Kroatian maajoukkueeseen pari vuotta myöhemmin. Hänen lankonsa Rob Tallas on entinen NHL-maalivahti, joka toimii nykyään Florida Panthersin maalivahtivalmentajana.
Lenfilm
Lenfilm
Vuodesta 1934 studio on ollut nimettynä Lenfilmiksi. Neuvostoaikana Lenfilm oli toiseksi suurin elokuvayhtiö Mosfilmin jälkeen. Toisen maailmansodan ja Leningradin saarron aikana hyvin harvat elokuvatuottajat pysyivät aktiivisina saarretussa Leningradissa ja tekivät dokumentteja sankarillisesta taistelusta natseja vastaan. Samaan aikaan useimmat henkilöt ja tuotantoyksiköt olivat evakuoituina Keski-Aasian kaupunkeihin Alma-Ataan (1942) ja Samarkandiin. Siellä Lenfilm oli yhdistetty muiden neuvostoelokuvayhtiöiden kanssa Tsentralnaja objedinjonnaja kinostudijaksi (TsOKS). Lenfilm palasi Leningradiin 1944.
Merikilpikonnat
Levinneisyys
Merikilpikonnia tavataan pääasiassa trooppisilla ja subtrooppisilla merialueilla, mutta niitä vaeltelee usein pohjoisemmas etenkin Atlantissa. Välimeressä merikilpikonnia tavataan paljon, vaikka ne lisääntyvät muualla. Etelä-Amerikka estää Atlantin ja Tyynen valtameren lajeja sekoittumasta, silti jotkut lajit voivat mahdollisesti siirtyä mereltä toiselle Afrikan eteläkärjen kautta. Siten monia lajeja voi tavata kummallakin alueella, usein omana alalajeinaan.
Elintavat
Naaraat kaivavat hiekkaan kuopan takaraajoillaan ja munivat sinne jopa 200 munaa. Munat kehittyvät hiekassa 45-70 päivää. Poikaset suuntaavat heti kuoriuduttuaan mereen turvaan maapedoilta. Yhtäaikainen muniminen lisää kuoriutuneiden poikasten elinmahdollisuuksia, koska pedot eivät ehdi syödä useimpia poikasia ennen kuin ne ehtivät mereen. Toisaalta yhtä aikaa munivat naaraat kaivavat usein toistensa pesiä ja suuri pinnalle jäänyt munajoukko lisää bakteerien määrää, jotka levivät nopeasti hiekassa. Poikasten nuoruusvaiheesta ei tiedetä paljoakaan.
James Bryce
Bryce arvosteli toiseen buurisotaan (1899–1902) johtanutta politiikkaa. Henry Campbell-Bannermanin hallituksessa 1905–1907 hän toimi Irlannin asioiden ministerinä. Helmikuusta 1907 huhtikuuhun 1913 hän oli Britannian suurlähettiläänä Washingtonissa. Bryce oli jo aiemmin solminut paljon suhteita Yhdysvaltoihin sekä julkaissut 1888 suosituksi tulleen kolmiosaisen teoksen The American Commonwealth, joka kuvasi Yhdysvaltoja ja sen poliittista järjestelmää hyvin myönteiseen sävyyn. Suurlähettiläänä hän keskittyi parantamaan varsinkin Yhdysvaltojen ja Kanadan suhteita, ja sai aikaan paljon myönteisiä tuloksia. Bryce palkittiin tammikuussa 1914 varakreivin arvolla nimellä Bryce of Dechmont. Hän toimi British Academyn puheenjohtajana 1913–1917.
Kolmosen kausi 2015
Helsinki/Uusimaa 2
Lähde:
Helsinki/Uusimaa 3
Lähde:
Keski-Pohjanmaa/Vaasa
FC Kiisto A-team luopui sarjasta 23. kesäkuuta ja joukkueen pelaamat ottelut mitätöitiin.
Pe
Pe tarkoittaa seuraavia:
29. lokakuuta
Juhlapäiviä
Katso myös: kalenteri ~ 28. lokakuuta, 30. lokakuuta
Talo Ranskassa
Talo Ranskassa on vuonna 2009 kuvattu ja Yle Teema -kanavalla kevään 2010 aikana esitetty tosi-TV-pohjainen ranskan kielen opetussarja ja siihen liittyvä samanniminen verkkokurssi. Ohjelmaa juonsi Ella Kanninen. Sarja on jatkoa aiemmille sarjoille Talo Espanjassa ja Talo Italiassa.
Marmoripaksuotsa
Marmoripaksuotsa on Kiinassa suosittu viljelylaji, ja sen tuotantomäärä oli 2002 1,7 miljoonaa tonnia. Laji on levinnyt vieraslajina yli 20 muuhun maahan, lähinnä Aasiaan ja Itä-Eurooppaan.
Transistorien peruskytkennät
thumb|125px|NPN-transistorin symboli.
Fever (Bullet for My Valentinen albumi)
Fever on walesilaisen metalliyhtye Bullet for My Valentinen kolmas studioalbumi, joka julkaistiin 27. huhtikuuta 2010. Albumilta julkaistiin singlet "Your Betrayal" ja "The Last Fight". Albumi on tyyliltään huomattavasti rauhallisempi kuin kaksi edellistä, ja siinä on vain vähän huuto-osuuksia. Albumi sai hyvän vastaanoton, ja melko hyvät arvostelut. Laulaja Matt sanoi, että kappale "Alone" on heidän pimein juttunsa koskaan. Jotkut yhtyeen fanit pettyivät albumiin, koska se sisälsi huomattavan vähän huuto-osuuksia.
Warcraft-universumin rodut ja ryhmittymät
Liittouma
Liittouma on ihmisten perustama ryhmittymä, joka on esiintynyt tavalla tai toisella kaikissa Warcraft-peleissä. Kahdessa ensimmäisessä Warcraft-pelissä he esiintyvät oman kampanjansa sankareina ja World of Warcraftissa Liittouma on toinen kahdesta sankarillisesta ryhmittymästä. Toinen ryhmittymä, Lauma, on kuitenkin heidän vihollisensa. Ihmisten lisäksi Liittoumaan kuuluivat alun perin korkeahaltiat (suurin osa erosi myöhemmin Liittoumasta), kääpiöt, maahiset. World of Warcraftissa Liittoumaan liittyvät myös yöhaltiat, draeneit, worgenit sekä Tushuin pandareenit.
Ihmiset
Ihmiset ovat kaikissa Warcraft-peleissä esiintyvä rotu. Heidän kulttuurinsa muistuttaa keskiajan eurooppalaisia valtioita. Peleissä Warcraft: Orcs & Humans sekä Warcraft II: Tides of Darkness he ovat ihmisten kampanjassa sankareita ja örkkien kampanjassa vihollisia. Näissä peleissä ihmisten sanottiin taistelevan Taivaan nimissä ja örkit Helvetin nimissä. Mutta tämä idea hylättiin pelistä Warcraft III: Reign of Chaos alkaen.
Kääpiöt
Kuningas Magni Bronzebeard hallitsi alun perin Ironforgea, mutta hänen sulauduttuaan yhteen sen timanttiytimen kanssa ennen Catclysmin tapahtumia, johtajiksi nousi Kolmen vasaran neuvosto, joka koostuu kaikkien kolmen klaanin johtajista. Willhammer-klaania johti Falstad Wildhammer. Dagranin kuoltua, Moirasta oli tullut Dark Ironin johtaja ja Bronzebeardin johtajaksi nousi Magnin aiemmin kuolleeksi luultu veli, Muradin. Neuvosto johtaisi Ironforgea siihen asti, kunnes Dagranin ja Moiran poika, Dagran Thaurissan II, olisi tarpeeksi vanha valtaistuimelle.
Yöhaltiat
Yöhaltiat (, tai kal'dorei eli "tähtien lapset" heidän omalla kielellään) ovat Azerothin vanhimpia inhimillisiä rotuja. Yöhaltiat esiintyivät ensi kerran Warcraft III:ssa. 10 000 vuotta sitten normaalien yöhaltioiden sekä Korkeasyntyisten välille syntyi erimielisyyksiä. Lordi Xaviusin johdolla Korkeasyntyiset käyttivät ikiaikaisen magiansa lähdettä, Ikuisuuden kaivoa, tuodakseen pahaksi kääntyneen titaani Sargeraksen Azerothiin, joka lähetti Palava Legioonaksi kutsumansa demoniarmeijan Kalimdoriin pyrkien hävittämään Azerothista kaiken elämän. Muut titaanit olivat kuitenkin asettaneet lohikäärmeaspektit suojelemaan maailmaa erilaisilta uhilta ja auttoivat yöhaltioita estämään Korkeasyntyisten aikeet. Taistelun seurauksena kuitenkin Ikuisuuden kaivo tuhoutui ja Kalimdor hajosi useiksi eri mantereiksi. Eastern Kingdoms, Northrend ja Pandaria irtautuivat Kalimdorista ja keskelle muodostui Maelstrom.
Worgenit
Worgenit ovat ihmissusia muistuttava rotu. He esiintyivät ensi kerran World of Warcraftissa. Alkuperäiset worgenit olivat yöhaltioita, jotka oli muutettu susihirviöiksi puolijumala Goldrinnin hampaasta tehdyn "Elunen viikatteen" avulla. Heidät karkotettiin Samaragdiuneen, josta arkkimaagi Arugal on vapautti heidät taistelemaan hänen rinnallaan, mutta worgenit eivät suostuneet ja alkoivat levittää kirousta, joka muutti Gilneasin ihmisiä myös worgeneiksi. He ovat erittäin julmia, vaarallisia ja älykkäitä olentoja, jotka eivät käytä muita aseita kuin omia kynsiään ja hampaitaan.
Peikot
Lisäosassa Battle for Azeroth Zandalari-heimon peikot ovat yksi Lauman liittolaisrodusita. Sitä ennen Zandalari oli ollut sekä Liittouman että Lauman yhteinen vihollinen, joka halusivat verisesti vallata takaisin itselleen menettämänsä maat. He tekivät jopa yhteistyötä mogujen ja Lei Kungin kanssa. Zandalarin nykyinen johtaja on kuningas Rastakhan.
Taureenit
Taureeneille on saatavilla seuraavat hahmoluokat: druidi, metsästäjä, shamaani, soturi, kuolonritari (lisäosasta Wrath of the Lich King alkaen), paladiini (lisäosasta Cataclysm alkaen), pappi (lisäosasta Cataclysm alkaen) ja munkki (lisäosasta Mists of Pandaria alkaen). Heidän ratsuina toimivat Kodo-nimiset matelijat, joilla oli paksut jalat sekä kuonossa haarautuva sarvi.
Hylätyt epäkuolleet
Hylätyt epäkuolleet ovat Warcraft III:n lisäosassa The Frozen Throne esiintyvä epäkuolleiden ryhmittymä, jonka perusti bansheeksi muuttunut vartija-kenraali, Sylvanas Windrunner. Illidan Stormragen sekä hänen käskyläistensä hyökkäykset Northrendiin olivat heikentäneet Lich-kuninkaan voimia, jolloin Sylvanas oli saanut takaisin vapaan tahtonsa ja alkoi kerätä kokoon muita vapaan tahdon säilyttäneitä epäkuolleita nimeten heidät Hylätyiksi ja vallaten Lordaeronin rauniot.
Hiidet
Hiidet ovat yleensä lyhyitä ja vihreitä olentoja. He olivat alun perin vähä-älyisiä ja heitä pidettiin peikkojen orjina Kezanin saarella. Toisen sodan aikoihin he tarjosivat Laumalle teknologista tukea, mitä Liittouma oli saanut kääpiöiltä ja maahisilta. Lauman kukistumisen jälkeen suurin osa hiisistä pysyi neutraaleina.
Kalmorutto
Kalmorutto (, joskus vain Scourge) oli alun perin Palavaa Legioonaa palveleva tahdottomien epäkuolleiden ryhmittymä, joka esiintyi ensi kerran pelissä Warcraft III: Reign of Chaos. Sen perusti alun perin entinen örkkien suuri shamaani Ner'zhul, josta Kil'jaeden oli tehnyt ensimmäisen Lich-kuninkaan. Lich-kuninkaan koti, Icecrown Citadel, pystytettiin Northrendiin ja hän aloitti Kolmannen sodan.
Tyhjyys
Tyhjyys tai Varjoenergia  ovat void lordeiksi kutsutun lajin ruumiillistumia. Ainoastaan lajin senhetkisesti vahvin edustaja pystyy vain hetkeksi ilmestymään fyysiseen maailmankaikkeuteen imemään materiaa ja energiaa sisäänsä.
Saadakseen maailmankaikkeuden hallintaansa, he loivat Vanhat Jumalat pyrkimyksenään tartuttaa heillä vastamuodostuneiden planeettojen ytimessä nukkuvia maailmansieluja, eli orastavia henkiä, jotka olivat titaanien elinkaaren ensimmäinen vaihe. Tällöin Vanhat Jumalat voisivat korruptoida ne ja manipuloida nämä korruptoimaan kaiken muunkin sekä tuhoamaan toiset titaanit. Sargeras oli ensimmäinen, joka havaitsi heidän olemassaolonsa ja tuhosi yhden korruptoitumassa olevan maailmansielun, mikä johti Sargerasin karkotukseen Pantheonista sekä Palavan Legioonan muodostumiseen.
Necrolord
Necrolord on Maldraxxusissa toimia liitto, johon kuuluvat epäkuolleet olennot toimivat koko Varjomaiden puolustusvoimina. Heidän tehtävänsä on myös kouluttaa muistakin sotaisista sieluista uusia sotilaita riveihinsä. Myös Drakasta (Thrallin äidistä) sekä Hopeakäden ritareihin kuuluneesta Alexandros Mograinesta tuli kuoltuaan osa Necrolordien joukkoja.
Mogut
Mogut ovat kiinalaisia leijonakoiria muistuttavia humanoideja, jotka ovat kotoisin Pandariasta. He olivat alun perin titaanien palvelijoita, kunnes päättivät orjuuttaa kotimantereensa muut rodut. Vuosituhansien vallan jälkeen muut rodut pandareenien johtamina syöksivät heidät vallasta 12 000 vuotta sitten. Kukistamisestaan huolimatta mogut yrittivät vielä saada valtansa takaisin, muun muassa herättämällä kuolleista ensimmäisen keisarinsa, Lei Shenin.
Pasok
1990-luku
Tammikuussa 1996 Papandréou joutui eroamaan pääministerin paikalta oltuaan kolme kuukautta sairaalassa. Hän kuoli puolen vuoden kuluttua. Häntä seurasi puolueen johdossa Pasokin Eurooppa-mielisen siiven Kóstas Simítis, joka voitti äänestyksen Papandréoun luottomiestä Ákis Tsochatzópoulosta vastaan. Simítis joutui ensimmäisenä pääministeripäivänään selvittämään Ímian saarten kriisiä Turkin kanssa.
Hiilijalanjälki
Termin alkuperä
Hiilijalanjälki on käännöslaina englannin termistä carbon footprint, joka kehitettiin öljy-yhtiö BP:n mainoskampanjaan vuonna 2004. Tavoitteena oli siirtää vastuuta hiilidioksidipäästöistä fossiilisia polttoaineita tuottavilta yrityksiltä kuluttajien kannettavaksi. Tätä on pidetty yhtenä kaikkien aikojen menestyneimmistä PR-kampanjoista.
Hiilikädenjälki
Hiilikädenjäljeksi lasketaan tuotteen, prosessin tai palvelun positiivinen ilmastovaikutus eli päästövähennyspotentiaali käyttäjälle. Valtion, yrityksen, yhdistyksen tai yksittäisen ihmisen tuottaessa hiilikädenjälkeä ”asiakkaalleen”, asiakkaan oma hiilijalanjälki alenee. Hiilikädenjälki ilmaisee tulevaisuuden myönteiset päästövaikutukset: suuri hiilikädenjälki on hyvä asia.
Noormarkun ruukki
Ruukinalueen rakennuksia
Noormarkun ruukinalueen puiston on suunnitellut puutarha-arkkitehti Bengt Schalin 1910-luvulla.
Short SC.7 Skyvan
Teknillisellä korkeakoululla on käytössään tutkimuskäyttöön modifioitu Skyvan.
Koliikki
Syitä koliikkiin ei tunneta. Sen epäillään johtuvan useista tekijöistä, jotka ovat yksilöllisiä. Usein arvellaan, että erityisesti suoliston oireilla on vaikutusta koliikin esiintymiseen.
Kultabassokerho
Kultabassokerho oli vuosina 2007–2019 lähetetty suomalaisen rap-musiikin erikoisohjelma Bassoradiossa. Ohjelmaa lähetettiin lauantaisin. Kultabassokerhoa tekivät vuosien saatossa DJ Sir Jake, MC Jii-Pee, HC Tuomas, DJ Blublo, McLaren ja Romantico Carlito, Zapasnik, Juno, Solonen, VilleGalle ja Taru Sassi.
Steven Cujic
Kilpaura
2006 Cujic aloitti vuoden voittamalla tammikuussa pronssia Yhdysvaltain mestaruuskisojen raskaassasarjassa.
2010 marraskuussa Cujic sijoittui 16 parhaanjoukkoon Japanin mestaruuskilpailuissa.
Alexandra Frosterus-Såltin
Alexandra Theodora Frosterus-Såltin (6. joulukuuta 1837 Inkoo – 29. helmikuuta 1916 Vaasa) oli suomalainen taidemaalari, joka tunnetaan erityisesti alttaritauluista. Hän maalasi ainakin 68 alttaritaulua ja teki myös kuvituksia.
Alttarimaalaukset
Alexandra Frosterus-Såltin maalasi viimeisen alttaritaulunsa Ristiinnaulittu vuonna 1915 Ruokolahden kirkkoon. Hän oli maalannut Pariisissa vuonna 1863 alttaritaulun kopioimalla Louvressa Jean-Baptiste Regnault´n maalauksen Jeesuksen hautaanlaskeminen, joka hankittiin vuonna 1864 Mustasaaren uuteen kirkkoon.
Muu tuotanto
Koululaisten raittiusopetuksessa aikoinaan käytetty Turmiolan Tommin elämäkerta (1858) on Frosterus-Såltinin kuvittama.
Hänen maalauksistaan on myös painettu postikortteja, joita ovat kustantaneet ainakin O.Y. Launis, Helsinki ja Kuultokuva, Helsinki.
Gibraltar College of Further Education
thumb|Koulun julkisivu ja etupihaa. Gibraltar College of Further Education on Gibraltarilla toimiva oppilaitos, joka on tarkoitettu yli 16-vuotiaille opiskelijoille. Siellä on sekä kokoaikaista opiskelua että täydennyskoulutuskursseja jo työelämään siirtyneille.
Giuseppe Costanzo
6. elokuuta 1982 Costanzo sai nimityksen Nolan piispaksi ja 7. joulukuuta 1989 Siracusan arkkipiispaksi. Hän jäi eläkkeelle 12. syyskuuta 2008, jolloin hänen seuraajakseen nimitettiin Salvatore Pappalardo.
Männynkerikääpä
Käävän yksivuotinen ja resupinaattinen itiöemä on 0,5–1 mm paksu ja usein pienialainen, vain noin sormenjäljen kokoinen. Tuoreena itiöemä on pehmeä ja kuivana se ei muutu paljoa. Kapea reunus on alle 1 mm leveä ja väriltään punertavan- tai violetinvalkoinen, selvästi erivärinen kuin pillit. Pillipinta on nuorena vaaleanvioletti ja muuttuu täysikasvuisena purppuran- tai ruosteenpunaiseksi. Lohkopinta kiiltää vahamaisesti ja siinä näkyy selvä väriero ohuen vaalean mallon ja tummanpunertavien pillien välillä. Valkoisen pohjamallon kuohkeuden näkemiseen tarvitsee mikroskooppia. Vertaa punakerikääpään, joka elää lehtipuilla, ja viinikääpään, joka on suurikokoisempi ja valkoreunainen.
Colin Greening
Ura
Greening lopetti uransa 33-vuotiaana heinäkuussa 2019.
Marja-Liisa Kuosmanen
Marja-Liisa Kuosmanen (s. 28. lokakuuta 1964 Nilsiä) on suomalainen iskelmälaulaja.
Elämäkerta
Suomi sydämessä -single ilmestyi kesällä 2011. Säveltäjä Veikko Samuli ja sanoittaja Chrisse Johansson ovat yhdistäneet voimansa Suomi sydämessä -laulun taakse. Laululle haluttiin tulkitsija, joka omakohtaisesti tietää, mitä ulkomailla asuminen on. Näin laulu valikoitui Kuosmaselle.
Giacomo Palombella
pienoiskuva|Giacomo Palombella Giacomo Palombella (19. tammikuuta 1898 – 31. tammikuuta 1977) oli katolisen kirkon 24. helmikuuta 1923 vihitty italialainen pappi. Hän yleni piispaksi 19. toukokuuta 1946 saatuaan 14. helmikuuta nimityksen Muro Lucanon hiippakunnan piispaksi. Vuonna 1951 hän siirtyi Calvi e Teanon piispan tehtäviin, ja vuosina 1954–1974 hän oli Materan arkkipiispa.
Juho Keinänen
Suomen sisällissota
Keinänen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan ensin 2. Jääkärirykmentin konekiväärikomppaniaan, josta hänet siirrettiin myöhemmin 2. maaliskuuta 1918 alkaen joukkueenjohtajaksi Vöyrin sotakoulun konekiväärikomppaniaan. Keinänen otti osaa sisällissodan taisteluihin konekiväärikomppanian mukana Vaskivedellä, Kurussa, Muroleessa, Sorilassa, Takahuhdissa, Messukylässä ja Uudessakylässä, missä hän haavoittui taistelussa 27. maaliskuuta 1918, jonka jälkeen hänet siirrettiin haavoista toivuttuaan 13. huhtikuuta 1918 alkaen joukkueenjohtajaksi 6. Jääkärirykmentin 16. jääkäripataljoonan konekiväärikomppaniaan ja otti osaa taisteluihin Säiniöllä ja Viipurissa.
Psoriasisliitto
Organisaatio
Liittohallitus kokoontuu noin seitsemän kertaa vuodessa. Sen tärkein tehtävä on toimeenpanna liittokokouksen ja liittovaltuuston päättämät asiat, sekä valvoa liiton taloutta. Se myös valvoo liiton etua ja hyväksyy uudet jäsenet.
Teinien Tuki
Teinien Tuki ry oli 1970-luvulla toiminut, vasemmistolaisen Suomen Teiniliiton vastavoimaksi perustettu, virallisesti puoluepoliittisesti sitoutumaton järjestö.
Teinien Tuki perustettiin vuonna 1971 ja merkittiin yhdistysrekisteriin 1972. Sekä koululaisia että vanhempia jäsenikseen ottanut yhdistys pyrki antamaan koulutusta kokoustekniikassa, puhetaidossa ja järjestötyössä niille teineille, jotka halusivat vastustaa Teiniliiton äärivasemmistolaista linjaa. Vuonna 1975 Teiniliiton 16 piirisihteeristä 14 oli taistolaisia.
Teinien Tuen toiminta loppui tarpeettomana sitä mukaa kuin Teiniliiton toiminta hiipui 1970-luvun jälkipuoliskolla talousepäselvyyksien seurauksena ja poliittisen ilmapiirin muuttuessa.
Vuokrasääntely
Vuokrasääntely tarkoittaa useimmiten sitä, että viranomaiset määrittävät asunnolle kattovuokran, jota ei saa ylittää.
Vuokrasääntelyn kritiikkiä
Makrotaloustieteen professori Niku Määttänen ihmettelee, että Ruotsin kaltainen rationaalinen yhteiskunta voi luoda vuokrasääntelyn kaltaisen kummajaisen. Ongelma on siinä, että järjestelmästä hyötyvät lobbaavat sen muuttamista vastaan. Muuttamisesta hyötyvät ovat suuri joukko mutta hajallaan, eivät lobbaamaan järjestäytyneitä.
Vuokrasääntely vähentää asuntojen tarjontaa, kunnossapitoa ja laatua
Useimpien taloustieteilijöiden mielestä vuokrakatto vähentää asuntojen tarjontaa ja laatua. Näkökulma perustuu sekä empiiriseen käytännön todistusaineistoon että teoreettisten mallien tutkimukseen. Liberty Fundin ylläpitämän "Library of Economics and Liberty" -laitoksen mukaan vuonna 1992 taloustieteilijöille tehdyssä kyselyssä 76,3 % vastaajista yhtyi väitteeseen "vuokrakatto vähentää asuntojen tarjontaa ja laatua." Täysin eri mieltä oli 6,5 % vastaajista. Vasemmistolaisena tunnettu taloustieteilijä Paul Krugman pitää vuokrasääntelyä esimerkkinä huonosta taloudenpidosta, joka hyvistä tarkoituksistaan huolimatta johtaa vähempään asuntojen rakentamiseen, korkeampiin vuokriin ja rakennusten kurjistumiseen, kun omistajilla ei ole kunnon taloudellista kannustinta pitää huolta vuokra-asunnoistaan. EconLit-kokoelman artikkeleista tehty katsaus osoittaa, että taloustieteilijät pitävät johdonmukaisesti vuokrasääntelyä enemmän haitallisena kuin hyödyllisenä. Katsaus käsittelee muun muassa asuntojen saatavuutta, laatua, kunnossapitoa, vuokratasoa, poliittisia ja hallinnollisia kuluja ja tuloeroja.
Hintakatot luovat pulia ja vähentävät laatua. Hintakatto määrää alhaisemman vuokratason, mikä lisää asunnolle halukkaita ottajia - niitäkin, joille se sopii huonommin, ja vähentää halukkaita asuntojen vuokralle tarjoajia, mikä tuottaa pulan. Vuokrasääntely vähentää halua investoida asuntojen rakentamiseen ja kunnossapitoon sekä asuntopulaa pahentamalla nostaa markkinavuokraa, ts. niiden asuntojen vuokraa, jotka eivät ole sääntelyn piirissä. Suomessakin oli vaikea saada vuokra-asuntoja ilman suhteita ennen sääntelyn purkamista, ja vuokranantajien väitetään vaatineen pimeitä vuokria tai seksiä vuokrasopimusta vastaan.
Vuokrasääntely
Vuokrasääntelyn vuoksi ihmiset jäävät asuntoihinsa pidemmäksi aikaa eli asuvat väärässä paikassa elämäntilanteeseensa nähden. Se myös vähentää kannustinta rakentaa lisää asuntoja ja pitää huolta nykyisistä, kun vuokria ei voi korottaa laadun paranemista vastaavasti. Vuokra-asuntoja myydään myös omistusasunnoiksi. Näin vuokra-asuntojen tarjonta heikkenee, mikä nostaa vuokria.
Yhdistyneet provinssit
Kahdeksankymmenvuotinen sota
Espanjalaiset valloittivat takaisin lähes koko Flanderin ja puolet Brabantista, lähinnä Parman herttua Alessandro Farnesen poliittisten ja sotataitojen ansiosta. Eteläosa Alankomaista tunnettiin tämän jälkeen Espanjan Alankomaina, jotka käsittivät nykyisen Belgian ja suuren osan Pohjois-Ranskaa, pääkaupunkinaan Bryssel. Ranska valloitti osan alueesta monissa sodissa, Englanti Dunkerquen ja Espanjan perimyssodan (1701–1714) jälkeen loppu siirtyi Itävallalle.
Batavian tasavalta
Ranskan vallankumouksen joukot valtasivat Yhdistyneet provinssit vuonna 1795 ja lakkauttivat sen. Tilalle asetettiin Ranskan mallin mukainen Batavian tasavalta. Tästä tuli 1806 Napoleonin veljen hallitsema Hollannin kuningaskunta.
Sauli Kousa
Mannerheim-ristin perustelu
''Kersantti Kousa kunnostautui kesällä [10.7.41 Korpiselässä] erään kukkulan valtauksessa osoittaen henkilökohtaista rohkeutta iskuryhmän johtajana. R:ssa [Rajakontu] hän kävi yksin tiedustelemassa valloittamattomassa kylässä, tuoden tarkat tiedot vihollisen varustuksista. Kylän valtauksessa hän toimi iskuryhmän johtajana osoittaen mitä suurinta henkilökohtaista rohkeutta ja neuvokkuutta konekivääripesäkkeen valtaamisessa. Puolustustaistelun aikana [säntämässä] syyskesällä hän teki useita partioretkiä, tuhoten eräällä n. joukkueen vahvuisen vihollisosaston. Myöhemmin hän osallistui erikoisen tehokkaasti vahvan vihollispartion tuhoamiseen, josta itse tuhosi useita ryhmiä. Syvärin puolustuksen aikana hän ylitti partioineen Syvärin, edeten taitavasti tiheän vihollisryhmän läpi. Hän kävi tällöin eräällä paikkakunnalla [Lotinapelto] ja toi arvokkaita tiedustelutuloksia tullessaan''.”